Na temelju članka 10. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini („Službeni list APV“, broj: 14/15 i 10/17) i članaka 15. i 16. stavka 2. Pokrajinske skupštinske odluke o pokrajinskoj upravi („Službeni list APV”, broj: 37/14, 54/14 – dr. odluka, 37/16 i 29/2017), pokrajinski tajnik za obrazovanje, propise, upravu i nacionalne manjine – nacionalne zajednice d o n o s i

**PRAVILNIK O IZMJENI PRAVILNIKA**

**O DODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE, UPRAVU I NACIONALNE – NACIONALNE ZAJEDNICE ZA FINANCIRANJE I SUFINANCIRANJE AKTIVNOSTI, PROGRAMA I PROJEKATA NACIONALNIH VIJEĆA NACIONALNIH MANJINA**

**U PODRUČJU OSNOVNOG I SREDNJEG OBRAZOVANJA**

**Članak 1.**

U Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje aktivnosti, programa i projekata nacionalnih vijeća nacionalnih manjina u području osnovnog i srednjeg obrazovanja („Službeni list APV”, broj: 9/2016), članak 8. mijenja se i glasi:

„Prilikom razmatranja podnesenih prijava na Natječaj i odlučivanja o raspodjeli sredstava, primjenjuju se sljedeći kriteriji:

1. Odgovor na temu projekta

* Ciljevi i aktivnosti projekta su u skladu s prioritetima Natječaja;
* Ciljevi projekta su jasni, konkretni i ostvarivi;
* Aktivnosti su realne i odgovarajuće za postizanje ciljeva.

1. Utjecaj predloženog projekta

* Veličina ciljne skupine;
* Stupanj uključenosti ciljne skupine kojoj je projekt namijenjen;
* Vidljivost projekta;
* Održivost rezultata projekta.

1. Kompetentnost predlagatelja i dosadašnje iskustvo

* dosadašnja iskustva u realizaciji projekata koji doprinose unapređivanju obrazovno-odgojnog rada.“

**Članak 2.**

Ovaj Pravilnik stupa na snagu danom objave u „Službenom listu Autonomne Pokrajine Vojvodine”.

**Pokrajinsko tajništvo za obrazovanje, propise, upravu i nacionalne manjine – nacionalne zajednice**

Klasa: 128-451-3195/2017-01

Dana: 27. 7. 2017. godine

**POKRAJINSKI TAJNIK**

**Mihály Nyilas**